Kensonenn drekstaon dre serriñ divouezh

Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn drekstaon dre serriñ divouezh treuzskrivet [k] hervez reolennoù al LFE, ganti an niverenn dave 109.

Kavet e vez stank-tre ar fonenn [k] e yezhoù ar bed ha gant an darn vrasañ anezhe e vez implijet un doare [t] d'an nebeutañ evel fonem ha lies gwezh e kaver yezhoù, da skouer an holl yezhoù indez-aryek komzet en India en o zouez an hindeg, ma vez implijet gante meur a doare [k] disheñvel enebiet an eil re ouzh ar re all war al live fonologel, da skouer un [k] plaen enebiet ouzh un [k] c'hwezhet.

E yezhadur ar brezhoneg emañ liammet ar fonem-mañ ouzh ar e fonem mouezhiet par [g] dre ar c'hemmadurioù dre vlotaat hag ouzh ar fonem ruz [χ/h] dre ar c'hemmadur dre c'hwezhañ (sellit ivez ouzh ar pennad: "Dereziadur kensonennel"): 

 [k] > [g]
 "ki" > "da gi"

 [k] > [χ]
 "ki" > "ar c'hi"

Hervez reolennoù fonotaktikel ar brezhoneg e vez divouezhiet atav, evel an holl kensonennoù dres serriñ hag ivez ar c'hwibanennoù, e dibenn ur ger pe c'hoazh dirak ur gensonenn divouezh all (sellit ouzh ar pennad: "Liveadur").

 Doareoù resis 

 LFE Deskrivadur  plaen  c'hwezhet  staonkaet  gweuzet  didarzh  dre strakal

 Skouerioù 
 Brezhoneg ki [ki:]
 Abc'hazeg: ақалақь , "ar gêr"
 Ahtnaeg: gistaann , "c'hwec'h"
 Arabeg: ﻛﺎﻥ [], "bezañ"
 Bulgareg: как , "penaos"
 Tchekeg: kost , "askorn"
 Gallegh: cabinet , "burev"
 Finneg: kakku , "gwastell"
 Jorjieg: ქვა , "maen"
 Alamaneg: Käfig , "kaoued"
 Gresianeg: κακαβιά , "soubenn pesk"
 Hungareg: akkor , "neuze"
 Italianeg: casa , "ti"
 Japaneg: 鞄 (kaban) , "sac'h-dorn"
 Pachtoueg: ﻛﺎﻝ [], "bloaz"
 Poloneg: kość , "askorn"
 Portugaleg: corno , "korn"
 Ruseg: короткий , "berr"
 Spagnoleg: casa , "ti"
 Svedeg: ko , "buoc'h"
 Turkeg: kulak'' , "skouarn"

 Gwelit ivez: 
 Kensonenn
 Kensonenn drekstaon
 Kensonenn dre serriñ
 Kensonenn divouezh

Rummad:Kensonennoù dre serriñ
Rummad:Kensonennoù drekstaon